**Info om Færder kulturskole sitt prosjekt: Flere Farger Færder**

Færder kulturskole startet opp dette integreringsprosjektet høsten 2021 hvor gründerne Ole Hamre og Sissel Saue holdt kurs for alle lærerne på kulturskolen og lærere i 6 trinn og på Solsikken samt rektor på Labakken skole. Dette for å sette oss inn i metodikken og Fargespill sin måte å arbeide på. Etter mange år så er dette blitt en stor bedrift over hele landet og flere kommuner har egne avdelinger tilknyttet kulturskolene som satser på integrering og gjennomfører årlige forestillinger.

Ole og Sissel fikk i år denne prisen for sitt arbeid: (les mer om dette på www.fargespill.no)

**Ole og Sissel tildelt pris**

Kunstneriske ledere i Fargespill Ole Hamre og Sissel Saue ble i helgen tildelt Skjervheimprisen 2021 for sitt «nyskapande arbeid med Fargespill»! Les begrunnelsen her:

*«Skjervheimprisen 2021 gjekk til Sissel Saue & Ole Hamre for sitt nyskapande arbeid med «Fargespill». Med eit brennande engasjement for å gje rom til livskrafta i musikken, oppdaga dei nye muligheiter for kommunikasjon og fellesskap som gjekk forbi språklege og praktiske barrierar. Dei inviterte barn og unge som var nye i Noreg til å utrykkja seg gjennom song, musikk og dans. I eit likeverdig samarbeid i Fargespill fekk desse barna og ungdommane ta i bruk det mangfald av ressursar dei hadde i seg til å skape noko nytt saman. Det er snart to tiår sidan denne vakre ideen vart sett ut i livet, og i dag er dette ei kunstnarisk arbeidsform som blomstarar i fleire deler av landet. I sitt iherdige arbeid med Fargespill har Sissel Saue og Ole Hamre i haldning og handling vist praktisk klokskap av framifrå kvalitet.»*

Færder kulturskole har fått støtte fra Sparebankstiftelsen DNB og organisasjonen Fargespill til å gjennomføre en litt mindre utgave av Fargespill som heter Flere Farger. Vi har samtidig gitt vår lokale forestilling som vi skal lage sammen med barn og unge fra mange land navnet:

Flere Farger Færder – «Øy’ne synger»

Dette første halvåret har vi vært rundt på skoler og i velkomstklasser for å synge, danse og spille sammen med elevene og samtidig samle inn deres kulturarv, sanger, danser og lære oss disse sammen.

Dette har vært helt frivillig og vi har fått lov til å komme på besøk til Velkomstklassen Solsikken og Herstad 6 trinn på fredager. Og synge, danse, spille sammen med de.

Vi er på jakt etter barn og unge som har lyst til å stå på en scene sammen og bli med oss å lage en flott forestilling som skal vises flere ganger både på Labakken skole for andre elever og skoler og også 2 forestillinger på Nøtterøy kulturhus.

For å lage denne forestillingen trenger vi frivillige som ønsker å bli med oss med faste øvedager på mandagskvelden på Labakken skole etter nyttår og vi håper også å få samlet elever fra Labakken skole til faste møter på fredagene en time i skoletida.

Etter jul må de som bli med melde seg inn, slik at vi har oversikt hvem som blir med på prosjektet og kan jobbe sammen videre. Vi trenger kanskje også hjelp fra noen foresatte til enkle oppgaver som f.eks. finne klær som passer til det vi skal fremføre, og andre småjobber som trengs for å få en slik produksjon i havn.

Jeg legger ved en fremdriftsplan på oppmøte og for å få øvd med musikere (som er lærere fra kulturskolen) så vil det også bli noen lørdagsøvelser når vi nærmer oss forestillingene.

De som blir med blir registrert i Færder kulturskole, slik at vi kan lettere kan informere og kommunisere med hjemmene om fremdriften.

Fremdriftsplan: Jan – Juni 2022

Mandager kl. 18.00 – 19.30 Labakken skole (ingen øvelse når skolen har ferie)

Fredager: Fortsette med en times samling på Labakken skole i skoletid, egen Flere Farger gruppe med faste deltakere som vil bli med på hele prosjektet.

Lørdagssamling m foresatte: 12.feb, 19.mars

Her lager vi litt hygge og samtaler om det vi trenger av utstyr til forestilligen osv. Mens de unge øver sammen til forestillingen.

Mai måned. 18., 19., og 20 mai felles gjennomkjøringer (ikke avklart tidspunkt ennå om det blir i skoletida eller ettermiddagen)

23 generalprøve

24 og 25 forestillinger både i skoletid og ettermiddagstid.

30 flytter hele forestillingen til kulturhuset og gjennomkjøring

1. og 2 juni Åpne forestillinger i Nøtterøy kulturhus for alle.

Vi gleder oss til å jobbe sammen med disse fantastiske elevene og håper mange har lyst til å bli med oss. gå gjerne inn på [www.fargespill.no](http://www.fargespill.no) eller youtube så vil dere se mange forestillinger laget av andre kommuner. Da vil dere få en ide om hva det er vi snakker om.

Kontaktperson: Kulturskolerektor

Siri Gythfeldt 930 28 509, [siri.gythfeldt@faerder.kommune.no](mailto:siri.gythfeldt@faerder.kommune.no)

Hilsen hele gjengen i Flere Farger Færder:

Drude tlf. 97750193, Tommy tlf. 90554664, Mohammad tlf. 45109166, Freddy tlf. 91606594

og Shariff tlf. 96709155